section_heading: Župa Gospe Karmelske Bagalović
paragraph_text: 150px|mini|desno|Nekadašnja župna kuća (danas mrtvačnica) 150px|mini|desno|Grob don Radovana Jerkovića Župa je nastala rješenjem Ministarstva vjera u Beogradu 5. kolovoza 1921. odcijepljenjem od župe Desne-Bagalovići. Nalazi se na prostoru koji omeđuje stari grad Vratar, s juga rijeka Neretva, sa sjevera rijeka Norin, a na zapadu granica ide istočnim dijelom Desanske doline odakle se padinama Donje gore spušta na Lȕke i rijeku Neretvu. Naziv je dobila po nekada najvećem naselju njena područja te po plemenu Bagalović koje ga je nastanjivalo. U 20. stoljeću, posebno između dva svjetska rata, naziv župe i sela upotrebljavao se u množini - Bagalovići.<ref>Osnivanje samostalne župe Stranice Župe Bagalović (pristupljeno 26. srpnja 2020.)<ref>O Župi Stranice Župe Bagalović (pristupljeno 26. srpnja 2020.) U župi aktivno djeluju pučki pjevači, mješoviti zbor, žudije i apostoli te ministranti.